
Helyi Választási Bizottság Elnökétől


TÁJÉKOZTATÓ

a 2019. október 13-i helyi önkormányzati képviselők,
a polgármester és a nemzetiségi önkormányzati képviselők
választása előkészítéséről, és lebonyolításáról.


Tisztelt Alakuló Ülés!

A 2019. október 13-i helyi önkormányzati képviselők és polgármesterek választásának, valamint a nemzetiségi önkormányzati képviselők választásának előkészítése és lebonyolítása Jászapáti városban rendben, a törvényes keretek között történt. A Helyi Választási Bizottsághoz – a kampány időszakában – 3 választási kifogás érkezett.
A választás előkészítésében, lebonyolításában 5 fős választási bizottság működött közre. Ebből kettő főt jelölő szervezetek delegáltak /FIDESZ-KDNP, Jászapátiért Önökkel Szövetségben Egyesület/.

Bizottságunk a jelölt állítási időszakban 2 polgármester jelöltet, 19 települési képviselő jelöltet, és 14 fő roma kisebbségi jelöltet vett nyilvántartásba. A polgármester, ill. képviselő jelöltek megfeleltek a jogszabályi feltételeknek. Roma nemzetiségi jegyzékbe történő felvételt 676 fő kérte. A roma nemzetiségi szavazás lebonyolítására a Jászapátiban működő 7 db szavazókörben került sor.

A jelöltek megoszlása jelölő szervezetenként:
polgármester jelölt:	1 fő FIDESZ-KDNP
			1 fő független

települési képviselő jelöltek:	6 fő FIDESZ-KDNP
	5 fő Jászapátiért Önökkel Szövetségben Egyesület
				8 fő független

roma nemzetiségi képviselő jelöltek:	6 fő LUNGO DROM
4 fő RPM
4 fő Nemzeti Roma Összefogás

Városunkban 7 szavazókörben dolgoztak a Szavazatszámláló Bizottságok. Örvendetes, hogy a jelölőszervezetek élve a szavazatszámláló bizottságokba történő delegálási jogukkal, a bizottságok zavartalanul, zökkenőmentesen láthatták el felelősségteljes feladatukat.

Ezúton is tisztelettel megköszönöm a szavazatszámláló bizottságok felelősségteljes, szakszerű, törvényes munkáját.


Tisztelt Alakuló Ülés!

A 2019. október 13-i polgármester választás eredménye a választópolgárok 45,58 %-os részvételével:

1. Farkas Ferenc FIDESZ-KDNP jelöltje	1960 szavazat (65,62 %)
2. Kökény Györgyi független jelölt	1027 szavazat (34,38 %)

Jászapáti Városi Önkormányzatának 8 fős testülete a választópolgárok által leadott szavazatok alapján:

1. Andrási István	FIDESZ-KDNP jelöltje
2. Birkás Ferenc	Jászapátiért Önökkel Szövetségben Egyesület jelöltje
3. Borbás Zoltán 		FIDESZ-KDNP jelöltje
4. Borics László		Jászapátiért Önökkel Szövetségben Egyesület jelöltje
5. Kökény Györgyi	független jelölt
6. Pallagi Imréné		FIDESZ-KDNP jelöltje
7. Pócs János			FIDESZ-KDNP jelöltje
8. Dr. Völgyi István		FIDESZ-KDNP jelöltje


Tisztelt Alakuló Ülés!	

2019. október 13-án Roma Nemzetiségi választásra is sor került 51,04 %-os részvételi aránnyal. A jegyzékbe szereplő roma nemzetiségi választópolgárok Jászapátiban működő 7 db szavazókörben adhatták le szavazatukat.

Roma Nemzetiségi Önkormányzati választás eredménye:

1. Farkas Miklós		LUNGO DROM
2. Farkas Sándor		RPM
3. Kállai József	RPM
4. Seres István	LUNGO DROM
5. Szénási László	RPM


Tisztelt Alakuló Ülés!

Tájékoztatom Önöket, hogy mind a szavazóköri, mind az összesített választási eredményeket érintően a települési nemzetiségi önkormányzati képviselő választás eredményét megállapító határozat ellen került benyújtásra fellebbezés.

Ennyiben kívántam tájékoztatást adni az október 13-i választás lebonyolításáról, és a szavazás eredményéről.	

A Helyi Választási Bizottság valamennyi tagja nevében kívánok Polgármester Úrnak és a Képviselő-testület valamennyi tagjának felelősségteljes munkájához sok sikert, és jó egészséget.

Jászapáti, 2019. október 25.

Berente László

